Na osnovu člana 3. i člana 6. Pravilnika za stipendiranje djece šehida – poginulih boraca, ratnih vojnih invalida i demobilisanih boraca ("Službene novine Kantona Sarajevo", broj 32/11 i 41/13), Općinski načelnik Općine Stari Grad Sarajevo raspisuje:

**J A V N I K O N K U R S**

**za stipendiranje djece šehida – poginulih boraca, ratnih vojnih**

**invalida i demobilisanih boraca u školskoj 2020/2021. godini**

Pravo učešća na Javni konkurs imaju djeca demobilisanih boraca, ratnih vojnih invalida, šehidskih odnosno porodica palih boraca, koji su na redovnom školovanju u institucijama srednjeg i visokog obrazovanja na području Kantona Sarajevo, uz ispunjavanje i slijedećih uslova:

* da imaju prebivalište na području Općine Stari Grad
* da se nalaze na redovnom školovanju na području Kantona Sarajevo

U školskoj 2020/2021godini stipendirati će se:

1. **SREDNJE OBRAZOVANJE**
* 28 učenika I razreda
* 28 učenika II razreda
* 28 učenika III razreda
* 27 učenika IV razreda.
1. **VISOKO OBRAZOVANJE**
* 28 studenata I godine
* 28 studenata II godine
* 28 studenata III godine
* 27 studenata viših godina studija i magistranti.

Stipendije se dodjeljuju za jednu školsku – nastavnu godinu i isplaćivat će se za **devet** mjeseci (za period septembar 2020 - maj 2021.godine).

Visina mjesečne stipendije za učenike i studente iznosi:

* **u srednjim školama** ....................................................................**80,00 KM**
* **u visokoškolskim ustanovama** ............................................... **120,00 KM**

**Stipendije se ne dodjeljuju kandidatima :**

* **čiji roditelji, odnosno uža porodica ima mjesečna primanja veća od 2 prosječne plaće F BiH iz prethodne godine ( 2019.godina)**
* **koji se već stipendiraju iz drugih izvora**
* **za dva ili više učenika – studenata iz iste porodice**
* **učenicima ili studentima koji obnavljaju godinu, a koji su bili korisnici stipendije za istu godinu**
* **djeca sa navršenih 25 godina života**
* **djeci čiji roditelj nema najmanje 1 (jednu) godinu neprekidno provedeno u A RBiH ili su evidentirane okolonosti iz čl. 36. Zakona o pravima branitelja i članova njihovih porodica**

Kandidati trebaju da podnesu zahtjev u roku od 30 dana od dana objave Javnog konkursa u sredstvima informisanja.

Zahtjev za dodjelu stipendije se podnosi na propisanom obrazcu, kojeg je moguće preuzeti na šalteru br.3 u šalter sali Općine Stari Grad ili kao online obrazac na službenoj stranici Općine Stari Grad.

Zahtjev sa priloženom traženom dokumentacijom možete predati lično na protokolu Općine ( šalter br. 4) ili putem pošte na adresu:

**Općina Stari Grad Sarajevo**

**Služba za boračko – invalidsku i socijalnu zaštitu**

**(sa naznakom – za Javni konkurs za stipendiranje djece šehida-poginulih**

**boraca,ratnih vojnih invalida i demobilisanih boraca)**

**Ulica Zelenih beretki broj 4**

**71 000 Sarajevo**

Uz prijavu na javni konkurs kandidati trebaju dostaviti slijedeću dokumentaciju:

1. Zahtjev
2. Potvrdu o upisu u školsku 2020/2021 godinu
3. Prosjek ocjena iz prethodne školske godine (učenici mogu priložiti svjedočanstvo, a studenti moraju priložiti isključivo potvrdu o ocjenama iz prethodne godine studija)
4. Rodni list za kandidate
5. Prijavu mjesta prebivališta za roditelja/e
6. Dokaz o postignutim rezultatima na takmičenju (u protekloj školskoj godini ) koje organizuje resorno Ministarstvo (da je osvojio–la jedno od prva tri mjesta na takmičenju: (općinskom, kantonalnom, federalnom, državnom ili međunarodnom nivou)
7. Dokaz o materijalnom stanju (dokaz o primanjima za zaposlene članove domaćinstva, ček od penzije, potvrda da nema penziju, uvjerenje Poreske uprave za poreske obveznike sa visinom primanja, primanja iz oblasti boračko invalidske i socijalne zaštite)
8. Izjava o zajedničkom domaćinstvu (kućna lista)
9. Dokaz o statusu roditelja: uvjerenje o pripadnosti najmanje godinu dana neprekidno u OS RBiH i MUP (za djecu demobilisanih boraca sa konstatacijom vezano za okolnosti iz čl. 36. Zakona o pravima branitelja i članova njihovih porodica), rješenje o invalidnosti (za djecu RVI), rješenje o porodičnoj invalidnini (za djecu šehida odnosno palih boraca);
10. Dokaz da je jedan od roditelja nosilac najvećeg ratnog priznanja
11. Izjava da učenik odnosno student nije stipendista druge institucije
12. Dokaz za roditelja koji je kao RVI ili demobilisani borac umro poslije rata
13. Dokaz za nezaposlene članove domaćinstva (za djecu uvjerenje o školovanju, za roditelje uvjerenje Biroa za zapošljavanje)

Djeca bez oba roditelja, čiji su roditelji poginuli kao pripadnici Armije RBiH, odnosno umrli nakon agresije, a čiji su jedan ili oba roditelja u toku agresije bili pripadnici Armije RBiH, imaju pravo na dodjelu stipendije bez obzira da li ispunjavaju ostale uslove iz Pravilnika.

Kada prijavljeni kandidati pri bodovanju imaju isti broj bodova, prednost će imati:

* učenik - student koji ima bolji prosjek ocjena, a ako su isti onda će imati prednost kandidat čija su primanja po članu domaćinstva niža.

Neblagovremene i nepotpune prijave se neće razmatrati.

**Sve dodatne informacije zainteresovani mogu dobiti u Službi za boračko – invalidsku i socijalnu zaštitu Općine Stari Grad, lično ili putem telefona 033/282-373.**

Obavijest o rezultatima Javnog konkursa dostavit će se kandidatima u roku od 15 (petnaest) dana od dana donošenja Odluke o izboru.

Nezadovoljni učesnik u Javnom konkursu može podnijeti prigovor na Odluku o izboru Drugostepenoj stručnoj komisiji Općinskog vijeća u roku od 8 dana od prijema obavještenja.

Broj: 01-04-4- 2013/20

Sarajevo, 04.11.2020. godine **OPĆINSKI NAČELNIK**

 mr.Ibrahim Hadžibajrić